2,6-சைலிடின்

2,6-சைலிடின் (2,6-Xylidine ) என்பது C8H11N   என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். அனிலின் வழிப்பொருளான இச்சேர்மத்தின் கட்டமைப்பு (CH3)2C6H3NH2. என்று எழுதப்படுகிறது. 2,4-சைலிடின் மற்றும் 3,4-சைலிடின் சேர்மங்களின் மாற்று வடிவம் 2,6-சைலிடின் ஆகும். தூயநிலையில் நிறமற்ற திரவமாக உள்ள 2,6-சைலிடின் வர்த்தக நோக்கில் தயாரிக்கப்படும் மாதிரிகளில் மஞ்சள் அல்லது சிவப்பு நிறத்திலும் காணப்படுகிறது.

 தயாரிப்பு மற்றும் வினைகள் 

சைலின் சேர்மத்தை நைட்ரோ ஏற்றம் (−NO2 ) செய்து தொடர்ந்து அந்நைட்ரோ அரோமாட்டிக்கை ஐதரசனேற்றம் செய்வதன் மூலமாக பல சைலிடின்கள் தயாரிக்கப்படுகின்றன. ஆனால் இம்முறையில் இந்த மாற்றியனைத் தயாரிப்பது திறனுடையதாக இல்லை. மாறாக, தொடர்புடைய சைலினோல் உடன் அமோனியாவைச் சேர்த்து ஆக்சைடு வினையூக்கி முன்னிலையில் சூடுபடுத்தி தயாரிக்கிறார்கள்M. Meyer "Xylidines" in Ullmann's Encylclopedia of Industrial Chemistry Wiley-VCH, Weinheim, 2012. 

உணர்வுநீக்கி இலிடோகெயின் தயாரிப்பதற்கான முன்னோடியாக 2,6-சைலிடின் விளங்குகிறது:. நிலையான கார்பீன் ஈதல் தொகுதிக்கும் 2,6-சைலிடின் ஒரு முன்னோடியாக விளங்குகிறதுIson, E. A., Ison, A., "Synthesis of Well-Defined Copper N-Heterocyclic Carbene Complexes and Their Use as Catalysts for a "Click Reaction": A Multistep Experiment That Emphasizes the Role of Catalysis in Green Chemistry", Journal of Chemical Education 2012, volume 89, p. 1575. 

450px

 மேற்கோள்கள் 

பகுப்பு:அனிலின்கள்
பகுப்பு:அமீன்கள்